Nafarroako Parlamentuko Eledunen Batzarrak, 2019ko uztailaren 5ean egindako bilkuran, honako adierazpen hau onetsi zuen:

“– Nafarroako Parlamentuak arbuiatu egiten ditu Alderdi Popularreko eta VOXeko eledunek “ETAren zuritze-ahalegina” dela-eta egindako salaketa onartezinak, eta Foru Parlamentuak pertsona guztien giza eskubideen alde egindako lan etengabea erreibindikatzen du.

– Nafarroako Parlamentuak berretsi egiten du indarkeriaren biktima guztientzako egia, justizia eta erreparazioa bilatzeko beharrizan etiko eta politikoa, alde batera utzita biktimaren ideologia eta biktima-testuingurua.

– Nafarroako Parlamentuak elkarrizketaren alde egiten du, desdostasun politikoak konpontzeko esparru gisa, zenbait talde politikok politika sistematikoki judizializatzearen alde egiten duten hautuaren aldean” (10-19/DEC-00039).

Iruñean, 2019ko uztailaren 5ean

Lehendakaria: Unai Hualde Iglesias